Kameme FmKameme Fm News
Andu matanyihiire 2 gukua ngahiha-ini cia githurano kia ODM.
Andu matanyihiire eri nimoragitwo ngahiha-ini iria itumukite ithurano-ini cia kiama kia ODM Macinani kaunty-ini ya Migori. Mundurume umwe oragiirwo mwena wa Awendo na ucio ungi akua utuku wa umuthi mwena wa Rongo. Commander wa maobitha a borithi kauty-ini iyo David Kirui augite mundurume ucio akuiire akirigitwo thibitary-ini nene ya Kisii. No onakuhana ouguo akiaria na andiki a mohoro Ogoro Ngwa’ng uria urugamiriire ithurano icio augite nikurari na ngahiha ituraini ria Awendo kuria uria urathurirwo thiini wa Ward iyo aratharikiirwo ni andu marari thiini wa ngari muthemba wa Probox na kuumana na tharikiro iyo andu atatu nimaraguraririo uru na makomete thiini wa mathibitari ngurani mwena ucio.
ithurano icio cia kiama kia ODM iria ciambiriirie muthenya wa Jumamothi na guku mucii munene wa Nairobi ciratanywo kwambiriria tareki ithano nginya tareki inyanya wa kenda. Uhoro uyu uheyanitwo ni muikariri giti wa ithurano thiini wa kiama kiu Judith Pareno.
fao_Latn kik_Latn kik_Latn kik_Latn